CELEX: 32017D0099
Language: da
Date: 2017-01-18 00:00:00
Title: Kommissionens gennemførelsesafgørelse (EU) 2017/99 af 18. januar 2017 om ændring af Kommissionens beslutning 93/195/EØF for så vidt angår dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel til Mexico og USA og om ændring af bilag I til beslutning 2004/211/EF for så vidt angår oplysninger om Kina og Mexico i listen over tredjelande og dele heraf, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien er tilladt (meddelt under nummer C(2017) 128) (EØS-relevant tekst. )

20.1.2017   
               
               
                  DA
               
               
                  Den Europæiske Unions Tidende
               
               
                  L 16/44
               
            KOMMISSIONENS GENNEMFØRELSESAFGØRELSE (EU) 2017/99
      af 18. januar 2017
      om ændring af Kommissionens beslutning 93/195/EØF for så vidt angår dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel til Mexico og USA og om ændring af bilag I til beslutning 2004/211/EF for så vidt angår oplysninger om Kina og Mexico i listen over tredjelande og dele heraf, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien er tilladt
      
         
            (meddelt under nummer C(2017) 128)
         
      
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 3, litra a),
      under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), særlig artikel 12, stk. 1 og 4, og artikel 19, indledningen og litra a) og b), og
      ud fra følgende betragtninger:
      
                  (1)
               
               
                  Ved direktiv 2009/156/EF er der fastsat dyresundhedsmæssige betingelser for indførsel af enhovede dyr til Unionen. I henhold til direktivet er import af dyr af hestefamilien til Unionen kun er tilladt fra tredjelande, der opfylder visse dyresundhedsmæssige krav.
               
            
                  (2)
               
               
                  Ved Kommissionens beslutning 93/195/EØF (3) er der fastsat standardsundhedscertifikater for genindførsel af heste til Unionen, der er registreret med henblik på væddeløb, konkurrencer og kulturelle arrangementer, efter midlertidig udførsel. Standardsundhedscertifikatet i bilag II til nævnte beslutning foreskriver bl.a., at en hest, som er registreret og har været midlertidigt udført i en periode på højst 30 dage, kun må have opholdt sig i det tredjeland, hvorfra den er godkendt til genindførsel til Unionen, eller i et tredjeland, som er opført i samme sundhedskategori, jf. bilag I til samme beslutning, siden dens udførsel fra Unionen.
               
            
                  (3)
               
               
                  LG Global Champions Tour-ridekonkurrencerne vil finde sted i Det Internationale Rideforbunds regi i Miami, USA, og i hovedstadsområdet Mexico City i Mexico fra den 30. marts til den 30. april 2017.
               
            
                  (4)
               
               
                  Da LG Global Champions Tour-ridekonkurrencerne i USA og i hovedstadsområdet Mexico City vil være underlagt en høj grad af officielt veterinært tilsyn, er det muligt at fastsætte specifikke dyresundhedsmæssige betingelser og betingelser for udstedelse af sundhedscertifikat ved genindførsel af heste til Unionen, der har været midlertidigt udført i en periode på højst 30 dage med henblik på deltagelse i de pågældende ridekonkurrencer.
               
            
                  (5)
               
               
                  Det er nødvendigt at ændre beslutning 93/195/EØF for at tillade genindførsel til Unionen mellem den 30. marts og den 30. april 2017 af heste, der er registreret med henblik på væddeløb, konkurrencer og kulturelle arrangementer efter midlertidig udførsel med det formål at deltage i LG Global Champion Tour i Miami og i Mexico City og for at fastlægge et standardsundhedscertifikat for sådanne registrerede heste.
               
            
                  (6)
               
               
                  Beslutning 93/195/EØF bør derfor ændres.
               
            
                  (7)
               
               
                  Ved Kommissionens beslutning 2004/211/EF (4) er der fastsat en liste over tredjelande, eller dele heraf, hvis der anvendes områdeopdeling, hvorfra medlemsstaterne skal tillade import af dyr af hestefamilien samt sæd, æg og embryoner af dyr af hestefamilien, samt de øvrige importbetingelser. Den pågældende liste findes i bilag I til beslutning 2004/211/EF.
               
            
                  (8)
               
               
                  Med henblik på værtskabet for en LG Global Champions Tour-ridekonkurrence, der blev afholdt i det Det Internationale Rideforbunds regi (FEI), i en periode på 30 dage i 2014, 2015 og 2016 anmodede de kompetente kinesiske myndigheder om, at en del af storbyområdet Shanghai blev anerkendt som en hestesygdomsfri zone.
               
            
                  (9)
               
               
                  I lyset af de garantier og oplysninger, som de kinesiske myndigheder forelagde, og for at indrømme en begrænset tidsperiode, hvor det fra en bestemt del af Kinas område var tilladt at genindføre registrerede heste efter midlertidig udførsel, jf. beslutning 93/195/EØF, vedtog Kommissionen gennemførelsesafgørelse 2014/127/EU (5), (EU) 2015/557 (6) og (EU) 2016/361 (7), hvorved regionen CN-2 blev midlertidigt anerkendt.
               
            
                  (10)
               
               
                  De kompetente kinesiske myndigheder har anmodet om, at regionen CN-2 bliver anerkendt som hestesygdomsfri zone med henblik på 2017-udgaven af LG Global Champions Tour, der bliver afholdt i Det Internationale Rideforbunds regi (FEI). Da denne begivenhed vil finde sted på samme dyresundheds- og karantænemæssige betingelser, som var gældende i 2014, 2015 og 2016, bør datoen i kolonne 15 i tabellen i bilag I til beslutning 2004/211/EF vedrørende regionen CN2 ændres for at anerkende udelukkende denne zone midlertidigt.
               
            
                  (11)
               
               
                  Da hovedstadsområdet Mexico City er en region, der ligger højt, og hvor der er en reduceret risiko for vektorbåren overførsel af vesikulær stomatitis eller visse subtyper af venezuelansk hesteencephalomyelitis, og da der er tale om en region, hvor der ikke er blevet indberettet venezuelansk hesteencephalomyelitis i over to år, bør det tillades at genindføre heste til Unionen, der er registreret med henblik på væddeløb, konkurrencer og kulturelle arrangementer, efter midlertidig udførsel i en periode på under 30 dage til hovedstadsområdet Mexico City fra den 30. marts 2017 til den 30. april 2017. Det er nødvendigt at ændre oplysningerne vedrørende Mexico i listen i bilag I til beslutning 2004/211/EF.
               
            
                  (12)
               
               
                  Beslutning 2004/211/EF bør derfor ændres.
               
            
                  (13)
               
               
                  Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
               
            VEDTAGET DENNE AFGØRELSE:
      Artikel 1
      I beslutning 93/195/EØF foretages følgende ændringer:
      
                  1)
               
               
                  Artikel 1, sidste led, affattes således:
                  
                              »—
                           
                           
                              som har deltaget i LG Global Champions Tour-ridekonkurrencerne i Miami, USA og Mexico City, Mexico, og som opfylder betingelserne i det sundhedscertifikat, der er udfærdiget i overensstemmelse med standardsundhedscertifikatet i bilag X til denne beslutning.«
                           
                        
            
                  2)
               
               
                  Bilag X erstattes af teksten i bilag I til denne afgørelse.
               
            Artikel 2
      Bilag I til beslutning 2004/211/EF ændres som angivet i bilag II til denne afgørelse.
      Artikel 3
      Denne afgørelse er rettet til medlemsstaterne.
      
         Udfærdiget i Bruxelles, den 18. januar 2017.
         
            
               På Kommissionens vegne
            
            Vytenis ANDRIUKAITIS
            
               Medlem af Kommissionen
            
         
      
      
         (1)  EFT L 268 af 14.9.1992, s. 54.
      
         (2)  EUT L 192 af 23.7.2010, s. 1.
      
         (3)  Kommissionens beslutning 93/195/EØF af 2. februar 1993 om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (EFT L 86 af 6.4.1993, s. 1).
      
         (4)  Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).
      
         (5)  Kommissionens gennemførelsesafgørelse 2014/127/EU af 7. marts 2014 om ændring af bilag I til beslutning 2004/211/EF for så vidt angår oplysningerne om Kina i listen over tredjelande og dele af tredjelande, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien er tilladt (EUT L 70 af 11.3.2014, s. 28).
      
         (6)  Kommissionens gennemførelsesafgørelse (EU) 2015/557 af 31. marts 2015 om ændring af bilag I til beslutning 2004/211/EF for så vidt angår oplysningerne om Kina i listen over tredjelande og dele af tredjelande, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien er tilladt (EUT L 92 af 8.4.2015, s. 107).
      
         (7)  Kommissionens gennemførelsesafgørelse (EU) 2016/361 af 10. marts 2016 om ændring af bilag I til beslutning 2004/211/EF for så vidt angår oplysningerne om Kina i listen over tredjelande og dele af tredjelande, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien er tilladt (EUT L 67 af 12.3.2016, s. 57).
      
         BILAG I
         
            
               »BILAG X
               Tekst af billedet
               
                  SUNDHEDSCERTIFIKAT
                  for genindførsel til Unionen af registrerede heste efter midlertidig udførsel til USA og Mexico for mindre end 30 dage for at deltage i konkurrencer i Miami og hovedstadsområdet Mexico City
                  Certifikatets nr.
                  Arrangement:
                  Deltagelse i LG Global Champions Tour i Miami, USA, og hovedstadsområdet Mexico City, Mexico
                  Afsendertredjeland: Mexico (3)/USA (3)
                  Ansvarligt ministerium: (indsæt ministeriets navn)
                  I. Identifikation af hesten
                  a) Identifikationsdokumentets nummer:
                  b) Attesteret af:
                  (den kompetente myndigheds navn)
                  II. Hestens oprindelse
                  Hesten afsendes fra:
                  (afsendelsessted)
                  til:
                  (bestemmelsessted)
                  pr. fly:
                  (angiv rutenummer)
                  Afsenders navn og adresse:
                  Modtagers navn og adresse:
                  III. Sundhedsoplysninger
                  Undertegnede embedsdyrlæge bekræfter, at ovennævnte hest opfylder følgende betingelser:
                  a) Den kommer fra et tredjeland, hvor følgende sygdomme er anmeldelsespligtige: afrikansk hestepest, dourine, snive, hesteencephalomyelitis (af alle typer, herunder også venezuelansk hesteencephalomyelitis), equin infektiøs anæmi, vesikulær stomatitis, rabies og miltbrand.
                  b) Den er blevet undersøgt i dag og udviser ingen kliniske tegn på sygdom (1).
                  c) Den skal ikke aflives ifølge et nationalt program for udryddelse af infektiøse eller kontagiøse sygdomme.
                  d) Siden den ankom til tredjelandet eller, i tilfælde af officiel regionalisering ifølge EU-lovgivningen, en del af tredjelandets område (2), har den været anbragt på bedrifter under veterinært tilsyn og været opstaldet separat uden at komme i kontakt med dyr af hestefamilien med lavere sundhedsstatus, undtagen under konkurrencerne.
                  e) Den kommer fra et tredjelands område eller, i tilfælde af officiel regionalisering ifølge EU-lovgivningen, en del af et tredjeland, hvor:
                  i) der ikke har været tilfælde af venezuelansk hesteencephalomyelitis inden for de seneste to år
                  ii) der ikke har været tilfælde af dourine inde for de seneste seks måneder
                  iii) der ikke har været tilfælde af snive inden for de seneste seks måneder.
               
               Tekst af billedet
               
                  f) Den kommer ikke fra et tredjelands område eller fra en del af et tredjelands område, der i henhold til EU-lovgivningen betragtes som smittet med afrikansk hestepest.
                  g) Den kommer ikke fra en bedrift, der af dyresundhedsmæssige grunde var omfattet af et forbud, og den har ikke været i kontakt med dyr af hestefamilien fra en bedrift, som af dyresundhedsmæssige grunde var omfattet af et forbud med følgende betingelser:
                  i) Hvis ikke alle dyr af arter, som er modtagelige for en eller flere af de nedenfor nævnte sygdomme, var fjernet fra bedriften, varede forbuddet:
                  — i tilfælde af hesteencephalomyelitis seks måneder fra den dato, hvor de angrebne dyr blev aflivet eller fjernet fra stedet
                  — i tilfælde af equin infektiøs anæmi i tilstrækkeligt lang tid til, at der kan foretages to Coggins-test med tre måneders interval med negativt resultat af prøver, der er taget på de resterende dyr efter aflivning af de inficerede dyr
                  — i tilfælde af rabies én måned regnet fra det senest konstaterede tilfælde
                  — i tilfælde af miltbrand 15 dage regnet fra det senest konstaterede tilfælde.
                  ii) Hvis samtlige dyr af arter, som er modtagelige for sygdommen, er blevet aflivet eller fjernet fra bedriften, er forbudsperioden 30 dage eller i tilfælde af miltbrand 15 dage fra den dato, hvor lokalerne efter destruktion eller fjernelse af dyrene blev rengjort og desinficeret.
                  h) Den kommer fra en bedrift:
                  i) der enten ikke var omfattet af et forbud på grund af vesikulær stomatitis, og hesten har ikke været i kontakt med dyr af hestefamilien fra en bedrift, som inden for de seneste seks måneder var omfattet af et forbud af samme grund (3), eller
                  ii) der var fri for vesikulær stomatitis i de sidste 30 dage før afsendelsen, og hvor dyret var beskyttet mod vektorinsekter i de sidste 30 dage før afsendelsen, og hvor dyret blev underkastet en af følgende sundhedsundersøgelser af en blodprøve taget tidligst 21 dage efter begyndelsen af vektorbeskyttelsesperioden:
                  — en virusneutralisationstest med et negativt resultat ved en serumfortynding på 1:12 (3),
                  — en serologisk undersøgelse med et negativt resultat foretaget i overensstemmelse med litra B, stk. 2, i kapitel 2.1.19 i »Manual of Diagnostic Tests and Vaccines for Terrestrial Animals« fra Verdensorganisationen for Dyresundhed (OIE) (3).
                  i) Den har, så vidt mig bekendt, ikke været i kontakt med dyr af hestefamilien, der er angrebet af infektiøs eller kontagiøs sygdom, i de sidste 15 dage forud for dette certifikat.
                  IV. Oplysninger om ophold og karantæne:
                  a) Hesten ankom til Mexico (3)/USA (3) den (4).
                  b) Hesten ankom til Mexico (3)/USA (3) fra enten en EU-medlemsstat eller fra Mexico (3) /USA (3).
                  c) Så vidt det kan konstateres, har hesten ikke været uden for Den Europæiske Union i en sammenhængende periode på 30 dage eller derover, inklusive dagen for den planlagte hjemkomst i henhold til nærværende certifikat, og den har ikke været uden for Mexico eller USA siden den forlod Den Europæiske Union.
                  V. Hesten vil blive transporteret i et transportmiddel, der i forvejen er rengjort og desinficeret med et desinfektionsmiddel, som er officielt godkendt i afsenderlandet, og transportmidlet er indrettet på en sådan måde, at fæces, strøelse eller foder ikke kan sive eller falde ud under transporten.
               
               Tekst af billedet
               
                  VI. Dette certifikat er gyldigt i 10 dage.
                  Dato
                  Sted
                  Embedsdyrlægens stempel og underskrift (1)
                  Navn med blokbogstaver og stilling
                  (1) Stemplet og underskriften skal have en farve, der afviger fra påtrykkets farve.
                  (1) Certifikatet skal udstedes på den dag, hvor hesten indlades med henblik på forsendelse til Den Europæiske Union, eller på den sidste arbejdsdag før indladning.
                  (2) Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).
                  (3) Det ikke relevante overstreges.
                  (4) Indsæt dato for indførsel [dd/mm/åååå].
               «
         
      
      
         BILAG II
         I tabellen i bilag I til beslutning 2004/211/EF foretages følgende ændringer:
         
                     1)
                  
                  
                     I kolonne 15 i linjen for Kinas region CN-2 ændres »Gyldig fra 15. april til 15. maj 2016« til: »Gyldig fra 20. april til 20. maj 2017«.
                  
               
                     2)
                  
                  
                     I kolonne 15 i linjen for Mexicos region MX-1 ændres »Gyldig fra den 30. marts til den 30. april 2016« til: »Gyldig fra den 30. marts til den 30. april 2017«.